Diari Oficial de la Generalitat Valenciana


Sumari del DOGV 8189, del 13-12-2017 (2017/10293)

Informació pública de la proposta de plans acústics zonals de les places Muralla Liberal i Tetuan. Expedient número 42217/2017.
-------------------------------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10153


Organisme emissor
:   Ajuntament de Castelló de la Plana

Tipus de document
:   Anunci

Informació pública de la proposta de plans acústics zonals de les places Muralla Liberal i Tetuan. Expedient número 42846/2017. [2017/10549]  
La Junta de Govern Local, vist l'expedient que s'està tramitant per aprovar el Pla acústic zonal de la plaça Muralla Liberal i de la plaça Tetuán, en sessions ordinàries celebrades el 3 i 10 de novembre de 2017, va adoptar el següent acord:  
  
«Primer. Modificar el Pla acústic municipal aprovat mitjançant acord del Ple de l'Ajuntament el 22 de desembre de 2008, com a conseqüència de la delimitació dels plans acústics zonals en plaça Muralla Liberal i plaça Tetuan de Castelló de la Plana.  
Segon. Sotmetre a informació pública els plans acústics zonals de les places Muralla Liberal i Tetuan, amb la delimitació que figura en el plànol de la proposta de mesures correctores recollit en l'informe de l'enginyera municipal de 26 d'octubre de 2017, en el qual es determina l'adopció de les següents mesures correctores:  
A) Suspensió de concessió de noves terrasses.  
S'admetran els canvis de titularitat de les terrasses, així com la renovació de les existents.  
B) Limitació horària de les terrasses fins a les 24.00 h, les nits dels divendres, dissabtes i diumenges, festius i vespres de festius, reduint-se a les 23.00 h per a la resta de la setmana.  
C) Reducció del nombre de taules autoritzades en un 20%.  
D) Modificació de la configuració de les terrasses a les places a estudiar, que permeta una major distància d'aquests focus de soroll respecte als habitatges. S'elaboraran plànols amb les noves configuracions per part d'aquest ajuntament en el termini de 3 mesos des de l'aprovació de les mesures. La ubicació de taules i cadires s'adequarà en el termini de 10 dies des que l'Ajuntament requerisca el titular de la llicència.  
  
E) Intensificació de la presència policial dels agents locals (nits del divendres al dissabte i del dissabte al diumenge).  
F) Realització de campanyes de conscienciació. Repartiment de fullets informatius de mesures contra el soroll per part dels titulars de les activitats, durant el seu horari d'obertura.  
G) Instal·lació de plaques on es llija «silenci», a les places objecte d'aplicació d'aquest programa d'actuació.  
H) Realització de reunions periòdiques amb els titulars de les activitats.  
I) Supervisió i control acústic de totes les activitats situades en l'àmbit d'aplicació d'aquest programa d'actuació, revisions de les auditories acústiques i dels limitadors acústics.  
Tercer. Exposar al public la proposta, pel termini d'un mes, inserint anuncis en el Butlletí Oficial de la Província de Castelló, Diari Oficial de la Generalitat Valenciana, premsa local i web municipal, a fi que per qualsevol interessat puguen formular-se al·legacions i donar audiència amb notificació pel mateix termini a les associacions veïnals interessades i a les administracions, que en funció de les seues competències, puguen resultar afectades.»  
  
Pel present anunci s'exposa al públic, durant el termini d'un mes, a partir de l'última publicació en els mitjans indicats en el punt tercer anterior, a fi que puguen formular al·legacions i les observacions que entenguen convenients.  
Podran consultar la documentació en el Negociat Administratiu i Tècnic de Control d'Activitats i Instruments Ambientals situat en la quarta planta de l'edifici Quatre Cantons, carrer Enmig, 82 (de 09.00 a 14.00 h de dilluns a divendres) i en la web de l'Ajuntament de Castelló de la Plana, accedint a través de l'apartat de Medi Ambient, i en concret en el de plans d'accions zonals integrat dins de l'apartat Pla acústic municipal.  
  
Castelló de la Plana, 13 de novembre de 2017.- El regidor delegat de Drets i Serveis: Rafael Simó Sancho. El secretari general de l'Administració Municipal: Eduardo G. Pozo Bouzas.